cyanic-selkie/wikianc huggingface dataset:
สโมสรฟุตบอลบุรีรัมย์ ยูไนเต็ด
ฤดูกาล 2559: ตกอับและเสียผู้เล่นตัวหลัก
หลังจบฤดูกาล 2559 ที่ไม่ค่อยสวยงาม ในไทยลีก ปราสาทสายฟ้า แข่งทั้งหมด 30 นัด มี 55 คะแนน ชนะ 15 เสมอ 10 แพ้ 5 อยู่อันดับที่ 4 ไม่สามารถไปเล่นเอเอฟซีแชมเปียนส์ลีกเป็นครั้งแรกนับตั้งแต่ฤดูกาล 2553 ส่วนในการแข่งขันฟุตบอล ในโตโยต้า ลีกคัพ ปราสาทสายฟ้า คว้าแชมป์ร่วมกับ เอสซีจี เมืองทอง ยูไนเต็ด โดย ปราสาทสายฟ้า เลือกลงแข่งขันแม่โขงคลับแชมเปียนชิพ ส่วนในช้าง เอฟเอคัพ ปราสาทสายฟ้า ยุติเส้นทางไว้ที่รอบ 16 ทีมสุดท้าย หลังบุกไปแพ้คู่ปรับตลอดกาลอย่าง เอสซีจี เมืองทอง ยูไนเต็ด 3-1 และเมื่อเอสซีจี เมืองทอง ยูไนเต็ด แพ้ชลบุรี เอฟซี 3-0 จึงทำให้ไม่สามารถไปเล่นเอเอฟซีแชมเปียนส์ลีกเป็นครั้งแรกนับตั้งแต่ฤดูกาล 2553
2560–2561: ทวงคืนแชมป์ลีกและสร้างสถิติใหม่สองปีซ้อน
ในเดือนมกราคม 2560 เนวิน ชิดชอบได้เปิดตัวสโมสรด้วยสโลแกน "สไตรค์แบ็ค" หรือทวงคืนทุกแชมป์ สโมสรประเดิมฤดูกาล 2560 ในรายการแม่โขงคลับแชมเปียนชิพ แม้ว่าในเลกแรกจะบุกไปแพ้ล้านช้าง ยูไนเต็ดที่ประเทศลาว 1–0 แต่ในเลกที่สอง บุรีรัมย์กลับมาเอาชนะไปได้ 2–0 นับผลประตูรวม 2–1 ทำให้ทีมป้องกันแชมป์ได้สำเร็จ ต่อมาในการแข่งขันรายการหลักอย่างไทยลีก บุรีรัมย์ประเดิมสนามได้ไม่ดีนัก พวกเขาต้องเปิดบ้านไล่ตามตีเสมอชลบุรี 2–2 หลังจากที่โดนนำ 0–2 ในครึ่งแรก แต่หลังจากนั้น ทีมไม่แพ้ใครใน 11 นัดแรก โดยหนึ่งในนั้นมีเกมที่บุรีรัมย์เปิดบ้านเอาชนะคู่ปรับตลอดกาลอย่างเอสซีจี เมืองทองด้วยผล 2–0 จากประตูของฌาฌาและสุเชาว์ นุชนุ่ม ทีมเก็บคะแนนอย่างต่อเนื่องจนสามารถทำคะแนนเทียบเท่าเมืองทองหลังจบเลกแรก โดยเป็นรองเพียงแค่ผลต่างประตูได้-เสีย อย่างไรก็ตาม รันกอ ปอปอวิช ลาออกจากตำแหน่งหัวหน้าผู้ฝึกสอน โดยมีโบซีดาร์ บันโดวิช เข้ามาคุมทีมต่อ ในเลกที่สอง บุรีรัมย์ชนะถึง 16 นัดและเสมอเพียงนัดเดียวในการพบกับเมืองทอง พวกเขาคว้าแชมป์ไทยลีกอย่างเป็นทางการในเกมนัดที่ 32 ที่เปิดบ้านเอาชนะโปลิศ เทโร 4–0 และยังสามารถทำสถิติเก็บคะแนนในลีกมากที่สุดที่ 86 คะแนน หลังจากบุกไปชนะชลบุรี 2–1 ในเกมนัดสุดท้ายของฤดูกาล อย่างไรก็ตาม ในการแข่งขันฟุตบอลถ้วย บุรีรัมย์ตกรอบก่อนรองชนะเลิศของทั้งโตโยต้า ลีกคัพ (แพ้เมืองทอง 0–2) และช้าง เอฟเอคัพ (แพ้เชียงราย ยูไนเต็ด 1–0)
บุรีรัมย์ประเดิมฤดูกาล 2561 ด้วยการแข่งขันไทยแลนด์แชมเปียนส์คัพ เป็นการพบกันระหว่างแชมป์ไทยลีก บุรีรัมย์ ยูไนเต็ด และแชมป์เอฟเอคัพ สิงห์เชียงราย ยูไนเต็ด ผลการแข่งขันในเวลาจบลงด้วยผลเสมอ 2–2 ก่อนที่บุรีรัมย์จะพ่ายจุดโทษ 7–8 ต่อมาในการแข่งขันเอเอฟซีแชมเปียนส์ลีก บุรีรัมย์อยู่ในกลุ่มจี ร่วมกับกว่างโจวเอเวอร์แกรนด์, เซเรซโซ โอซากะ และเชจูยูไนเต็ด ซึ่งบุรีรัมย์สามารถผ่านเข้าสู่รอบ 16 ทีมสุดท้ายได้สำเร็จหลังจากที่บุกไปเอาชนะเชจูยูไนเต็ด 1–0 ทำให้บุรีรัมย์เป็นสโมสรแรกจากไทยที่สามารถบุกไปเอาชนะสโมสรเกาหลีใต้ได้อีกด้วย ต่อมาในรอบ 16 ทีมสุดท้าย บุรีรัมย์เปิดบ้านเอาชนะช็อนบุกฮุนไดมอเตอส์จากเกาหลีใต้ในเลกแรกไปได้ 3–2 ก่อนที่จะบุกไปแพ้ในเลกที่สอง 0–2 ทำให้บุรีรัมย์แพ้ด้วยผลประตูรวม 3–4 สิ้นสุดเส้นทางในรอบ 16 ทีมสุดท้าย ส่วนในการแข่งขันไทยลีก บุรีรัมย์ประเดิมสนามด้วยการเอาชนะราชบุรี มิตรผลไปได้ 2–1 ทีมคว้าแชมป์ไทยลีกสมัยที่ 6 ในเกมนัดที่ 31 ที่เปิดบ้านเอาชนะโปลิศ เทโรไปได้ 2–0 และในนัดสุดท้ายที่บุกไปชนะราชบุรี มิตรผล 1–0 นั้น บุรีรัมย์เก็บคะแนนในลีกมากที่สุดที่ 87 คะแนน ทำลายสถิติเดิมของตนเองเมื่อฤดูกาลที่แล้ว แต่ในการแข่งขันฟุตบอลถ้วย บุรีรัมย์ตกรอบรองชนะเลิศของโตโยต้า ลีกคัพด้วยการพ่ายแพ้ต่อบางกอกกล๊าส 1–2 ที่สนามบุณยะจินดา ส่วนในช้าง เอฟเอคัพ บุรีรัมย์ได้เข้าชิงชนะเลิศเป็นครั้งแรกในรอบ 3 ปี แต่สุดท้ายก็พ่ายแพ้ต่อสิงห์เชียงราย 2–3
2562–2564: ไร้ความสำเร็จ
ในฤดูกาล 2562 บุรีรัมย์ ยูไนเต็ด ประเดิมแชมป์ไทยแลนด์แชมเปียนส์คัพสมัยแรก ด้วยการล้างตาเอาชนะสิงห์เชียงราย 3–1 อย่างไรก็ตาม สโมสรทำผลงานในเอเอฟซีแชมเปียนส์ลีกได้ไม่ดีนัก โดยเก็บได้เพียง 4 คะแนนจากการแข่ง 6 นัดในรอบแบ่งกลุ่ม ไม่สามารถผ่านเข้าสู่รอบแพ้คัดออกได้ เช่นเดียวกันกับในไทยลีกที่สโมสรก็ทำผลงานได้ไม่ค่อยดีเช่นกัน พวกเขาต้องลุ้นแย่งแชมป์กับสิงห์เชียงราย และการท่าเรือจนถึงช่วงสุดท้ายของฤดูกาล และในเกมลีกนัดสุดท้ายของฤดูกาล บุรีรัมย์บุกไปเยือนเชียงใหม่ โดยในนัดนี้ ถ้าบุรีรัมย์ชนะ หรือ บุรีรัมย์ เสมอหรือแพ้ แล้วสิงห์เชียงรายไม่ชนะ บุรีรัมย์จะคว้าแชมป์ไทยลีกสมัยที่ 7 ทันที แต่สุดท้าย บุรีรัมย์ทำได้เพียงเสมอเชียงใหม่ 1–1 ส่วน สิงห์เชียงราย บุกไปเอาชนะ สุพรรณบุรี 5–2 ทำให้ทั้งสองทีมมีคะแนนเท่ากัน แต่สิงห์ เชียงราย มีสถิติการพบกันตัวต่อตัว (เฮด-ทู-เฮด) เหนือกว่าบุรีรัมย์ ทำให้บุรีรัมย์พลาดการคว้าแชมป์ไทยลีกสมัยที่ 7 ส่วนในการแข่งขันฟุตบอลถ้วยในประเทศ บุรีรัมย์ตกรอบ ช้าง เอฟเอคัพ ด้วยการพ่ายแพ้ต่อ ราชบุรี มิตรผล ในรอบรองชนะเลิศ และในโตโยต้า ลีกคัพ บุรีรัมย์เข้าชิงชนะเลิศกับ พีที ประจวบ ที่สนามกลางอย่างเอสซีจีสเตเดียม แต่สุดท้ายก็พ่ายแพ้ในการยิงลูกโทษ ทำให้ในฤดูกาลนั้น ถ้าไม่นับไทยแลนด์แชมเปียนส์คัพแล้ว บุรีรัมย์ไม่สามารถคว้าแชมป์ได้เลยแม้แต่รายการเดียว
ในฤดูกาล 2563 บุรีรัมย์ ยูไนเต็ด ประเดิมการแข่งขันในรายการเอเอฟซีแชมเปียนส์ลีก รอบคัดเลือกรอบสอง โดยพวกเขาสามารถเปิดบ้านเอาชนะนครโฮจิมินห์ไปได้ 2–1 แต่ในรอบเพลย์ออฟ พวกเขาบุกไปพ่ายเซี่ยงไฮ้ เอสไอพีจี 0–3 ทำให้ไม่สามารถผ่านเข้าสู่รอบแบ่งกลุ่มได้ ส่วนในลีก บุรีรัมย์ก็ทำผลงานได้ไม่ดีเช่นกัน พวกเขาอยู่ในอันดับที่ 11 จาก 16 ทีม มีเพียง 4 คะแนนจากการลงเล่น 4 นัดก่อนพักลีกเนื่องจากการระบาดทั่วของโควิด-19 อีกทั้งในช่วงพักลีก สโมสรได้ยกเลิกสัญญาผู้เล่นต่างชาติแทบทั้งหมด ซึ่งรวมถึงอันเดรส ตุญเญซ ผู้เล่นแนวรับที่ลงเล่นให้กับสโมสรมาตั้งแต่ฤดูกาล 2557 และเมื่อลีกกลับมาแข่งขันอีกได้ไม่กี่นัด โบซีดาร์ บันโดวิช ลาออกจากตำแหน่งหัวหน้าผู้ฝึกสอนหลังจากที่คุมทีมเปิดบ้านแพ้นครราชสีมา มาสด้า 1–2 และอาเลชังดรี กามา ซึ่งเคยเป็นหัวหน้าผู้ฝึกสอนของสโมสรในช่วงปี 2557–2559 ได้กลับเข้ามาคุมทีมต่อ ทำให้บุรีรัมย์กลับมามีผลงานในลีกที่ดีขึ้น จากที่เคยอยู่อันดับที่ 12 ก็สามารถขึ้นมาจบอันดับที่ 2 หลังจบฤดูกาลได้ อย่างไรก็ตาม สโมสรตกรอบฟุตบอลถ้วยรายการสำคัญอย่างช้าง เอฟเอคัพด้วยการพ่ายแพ้ต่อชลบุรี 2–1 ในรอบรองชนะเลิศ ทำให้บุรีรัมย์ไม่สามารถคว้าแชมป์รายการหลักได้เป็นฤดูกาลที่สองติดต่อกัน
2564-ปัจจุบัน: กลับสู่เส้นทางแห่งความสำเร็จ
ในฤดูกาล 2564–65 แม้ว่าสโมสรจะเริ่มต้นด้วยการทำผลงานในไทยลีกได้ดี โดยมีช่วงที่ชนะติดต่อกันถึง 6 นัด แต่พวกเขาก็มีสถิติที่ไม่ดีในการออกไปเยือนทีมใหญ่ด้วยกันเอง โดยในนัดที่ออกไปเยือนทรูแบงค็อก ยูไนเต็ด, บีจี ปทุม ยูไนเต็ด และชลบุรี ซึ่งเป็นคู่แข่งหัวตารางโดยตรง พวกเขาแพ้ทั้งสามนัดและยิงประตูไม่ได้เลย ทำให้สโมสรตัดสินใจแยกทางกับกามาหลังจบการแข่งขันนัดสุดท้ายของเลกแรกที่ทีมบุกไปเอาชนะลีโอ เชียงราย โดยมีมาซาตาดะ อิชิอิ ผู้ฝึกสอนชาวญี่ปุ่นที่เพิ่งแยกทางกับสมุทรปราการ ซิตี้ เข้ามาคุมทีมต่อ นอกจากนี้ ธีราทร บุญมาทัน อดีตผู้เล่นของทีมและผู้เล่นชาวไทยคนแรกที่ชนะเลิศลีกสูงสุดของญี่ปุ่นกับโยโกฮามะ เอ็ฟ มารินอส ก็ได้ย้ายกลับมาเล่นให้แก่สโมสรในรอบ 5 ปีด้วย สุดท้าย บุรีรัมย์กลับมาประสบความสำเร็จด้วยการคว้าทริปเปิลแชมป์ในประเทศ ซึ่งประกอบด้วยไทยลีก เอฟเอคัพ และลีกคัพ  นับเป็นการคว้าทริปเปิลแชมป์ในประเทศครั้งแรกของสโมสรนับตั้งแต่ฤดูกาล 2558 ต่อมาในฤดูกาล 2565–66 สโมสรชนะเลิศไทยลีกสมัยที่ 8
เขากระโดง สเตเดียม (2553–2554)
เขากระโดง สเตเดียม เป็นสนามเหย้าเดิมของบุรีรัมย์ ยูไนเต็ด มีความจุทั้งหมด 15,000 ที่นั่ง สนามนี้เคยเป็นสนามขององค์การบริหารส่วนจังหวัด และถูกปรับปรุงใหม่ทั้งหมดเพื่อใช้รองรับการใช้งานไทยแลนด์พรีเมียร์ลีก 2553 ของสโมสรฟุตบอลบุรีรัมย์-การไฟฟ้าส่วนภูมิภาค โดยย้ายไปสนามแห่งใหม่ของตัวเองซึ่งมีความจุ 32,600 คน คือ สนาม นิว ไอ-โมบาย สเตเดี้ยม ปัจจุบันก็ได้โอนสนามนี้ให้เป็นขององค์การบริหารส่วนจังหวัดบุรีรัมย์เหมือนเดิมและบริเวณที่ว่างข้างสนามได้สร้างศูนย์ราชการศาลากลางจังหวัดบุรีรัมย์แห่งใหม่
ช้างอารีนา (2554–ปัจจุบัน)
ช้างอารีนา หรือชื่อที่ใช้ในการแข่งขันระดับทวีปว่า บุรีรัมย์ สเตเดียม (Chang ARENA, Buriram Stadium) ตั้งอยู่ที่ตำบลอิสาณ อำเภอเมือง จังหวัดบุรีรัมย์ สนามแห่งนี้มีความจุ 35,000 ที่นั่ง โครงสร้างประกอบด้วยเหล็กและไฟเบอร์ ซึ่งสร้างด้วยงบประมาณกว่า 500 ล้านบาท โดยเป็นเงินสนับสนุนของไอ-โมบาย และบางส่วนของนายเนวิน ชิดชอบ และจัดเป็นสนามฟุตบอลที่ได้มาตรฐานแห่งแรกและแห่งเดียวในประเทศไทยที่ไม่มีลู่วิ่งคั่นสนามและผ่านมาตรฐานฟีฟ่า, เอเอฟซี และเอเอฟเอฟ และยังผ่านมาตรฐานระดับเอคลาสสเตเดียมจากเอเอฟซี และยังผ่านมาตรฐานระดับเวิลด์คลาสจากฟีฟ่า และยังได้บันทึกลงกินเนสบุค ว่าเป็นสนามฟุตบอลในระดับฟีฟ่าที่ใช้เวลาก่อสร้างน้อยที่สุดในโลกคือ 256 วัน
เมืองทอง ยูไนเต็ด
ภายหลังจากที่เนวิน ชิดชอบซื้อกิจการสโมสรฟุตบอลการไฟฟ้าส่วนภูมิภาค บุรีรัมย์ได้กลายเป็นทีมชั้นนำและเป็นคู่แข่งในการแย่งแชมป์ไทยลีกกับเมืองทอง ยูไนเต็ดตั้งแต่ฤดูกาล 2553 ถึง 2560 โดยมีนัดการแข่งขันที่เกิดเหตุการณ์สำคัญอยู่หลายนัด และการพบกันของทั้งคู่ได้รับความสนใจจากแฟนบอลเป็นอย่างมาก
ก่อนฤดูกาล 2559 บุรีรัมย์มีสถิติที่ดีในการพบกับเมืองทองโดยพวกเขาไม่เคยแพ้เลย รวมถึงยังมีสถิติที่ธีรศิลป์ แดงดา กองหน้าคนสำคัญของเมืองทองไม่เคยยิงประตูใส่บุรีรัมย์ได้จนมีวลีที่กล่าวว่า "แพ้ใครแพ้ได้ แต่ไม่แพ้เมืองทอง" แต่ในการแข่งขันไทยลีก ฤดูกาล 2559 เลกแรก บุรีรัมย์ก็เสียสถิติไร้พ่ายนี้ เมื่อเมืองทอง ยูไนเต็ดสามารถบุกไปเอาชนะได้ 3-0 ซึ่งได้ 2 ประตูจากเคลย์ตง ซิลวา และอีก 1 ประตูจากอดิศักดิ์ ไกรษร ซึ่งเป็นอดีตผู้เล่นของบุรีรัมย์ หลังจากนั้นในฤดูกาลเดียวกัน บุรีรัมย์ก็แพ้ให้กับเมืองทองอีกสองนัด ได้แก่ เกมลีกเลกที่สองที่บุรีรัมย์บุกไปแพ้ 3–2 ซึ่งในนัดนั้นก็มีจังหวะจุดโทษที่เป็นปัญหาระหว่างจีโอกูและธีราทร บุญมาทัน และอีกนัดคือนัดที่บุรีรัมย์บุกแพ้ 3–1 ในการแข่งขันช้าง เอฟเอคัพ รอบ 16 ทีมสุดท้าย ทำให้บุรีรัมย์พลาดโอกาสคว้าแชมป์ในรายการนี้ นอกจากนี้ ทั้งสองทีมยังได้เข้าชิงชนะเลิศโตโยต้า ลีกคัพ 2559 แต่การแข่งขันถูกยกเลิกเพื่อไว้อาลัยแด่การสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร อย่างไรก็ตาม ทั้งคู่ได้กลับมาพบกันในรอบ 8 ทีมสุดท้ายของโตโยต้า ลีกคัพ 2560 และเป็นเมืองทองที่เป็นฝ่ายบุกชนะ 2–0 ซึ่งธีราทรสามารถยิงประตูใส่ทีมเก่าได้ ส่วนในไทยลีกฤดูกาลเดียวกันนั้น บุรีรัมย์ไม่แพ้ในการเจอกับเมืองทอง โดยในเลกแรก พวกเขาเป็นฝ่ายเปิดบ้านเอาชนะไปได้ 2–0 ยุติสถิติชนะรวด 15 นัดของเมืองทอง ส่วนในเลกที่สอง ก็เสมอกันที่ธันเดอร์โดมสเตเดียม 1–1
ทำเนียบผู้ฝึกสอน
รายชื่อผู้ฝึกสอน (2550 - ปัจจุบัน)
วีสเตียเรีย
วิสเทียเรีย/วีสเตียเรีย (Wisteria, Wistaria หรือ Wysteria) เป็นพืชในสกุลไม้ดอก ในพืชวงศ์ถั่ว, พืชที่มีฝัก ซึ่งเป็นหนึ่งในสิบ ของสายพันธุ์ไม้เถาวัลย์ มีต้นกำเนิดในจีน, ญี่ปุ่น, เกาหลี, และฝั่งตะวันออกของสหรัฐอเมริกา บางสายพันธุ์นิยมปลูกเป็นไม้ดอกไม้ประดับ โดยเฉพาะอย่างยิ่งในจีนและญี่ปุ่น แต่สำหรับไม้น้ำที่มีชื่อว่า 'water wisteria' ที่จริงแล้วคือพืช Hygrophila difformis ในวงศ์ Acanthaceae
การจัดกลุ่ม
นักพฤกษศาสตร์ Thomas Nuttall ตั้งชื่อสกุล Wisteria เพื่อระลึกถึงนายแพทย์ Caspar Wistar (ค.ศ. 1761–1818) มีข้อสงสัยในภายหลังในการสะกด Nuttall กล่าวว่าการตั้งชื่อ Wisteria จะได้ฟัง "ไพเราะ"กว่า แต่ผู้เขียนชีวประวัติของเขาให้ข้อสังเกตว่า อาจมาจาก เพื่อนของ Nuttall ที่ชื่อว่า Charles Jones Wister, Sr. ซึ่งเป็นหลานชายของ John Wister ผู้สร้างอาคาร กมเบทอร์ป Grumblethorpe ในเมืองเยอรมันในฟิลาเดลเฟีย Germantown, Philadelphia (ซึ่งเป็นแหล่งโบราณสถานแห่งชาติของสหรัฐฯ) โดยหลักฐานของทางการเมืองฟิลาเดลเฟียบางส่วนระบุว่าพืชชนิดนี้มีการตั้งชื่อจากชื่อสกุล Wister  การสะกดดังกล่าวได้รับการพิจารณาอย่างรอบคอบแล้ว จึงไม่มีตัดสินการเปลี่ยนแปลงชื่อสกุลจากสถาบัน International Code of Botanical Nomenclature แต่อย่างใด อย่างไรก็ตามพืชชนิดนี้ก็มีชื่อว่า "Wistaria" ด้วย
รายละเอียด
เถาของวีสเตียเรีย จะเลื้อยโดยใช้กิ่งก้านพันเกี่ยวเวียนไปรอบหลักยึด โดยวีสเตียเรียญี่ปุ่นจะเวียนเป็นวงตามเข็มนาฬิกาเมื่อมองจากด้านบน และวีสเตียเรียจีนจะเวียนเป็นวงทวนเข็มนาฬิกา ซึ่งสามารถใช้เป็นตัวแบ่งแยกสายพันธุ์ทั้งสอง วีสเตียเรียสามารถเลื้อยได้สูงถึง 20 เมตรจากพื้นและแผ่ขยายทางด้านข้างได้ถึง 10 เมตร เถาวีสเตียเรีย ที่ใหญ่ที่สุดและเป็นที่รู้จักกันคือ วีสเตียเรียในเมืองเซียร์รามาเดร Sierra Madre แคลิฟอร์เนีย ซึ่งวัดขนาดได้มากกว่า 1 เอเคอร์ (0.40 เฮกเตอร์) มีน้ำหนักมากกว่า 250 ตัน โดยปลูกเมื่อปี ค.ศ. 1894 เป็นชนิดวีสเตียเรียจีนที่มีสีม่วงอ่อน
เส้นใบทแยง ยาว 15-35 ซม. คล้ายขนนก ใน 1 ก้านจะมีใบย่อยประกอบ 9-19 ใบ ดอกเป็นพุ่ม ช่อดอกยาว 10-80 ซม.ซึ่งคล้ายกับพืช วงศ์ Laburnum หรือวงศ์ราชพฤกษ์ แต่จะมีสีม่วง สีม่วงเข้ม สีชมพูหรือสีขาว และไม่มีสีเหลืองบนใบ ออกดอกในฤดูใบไม้ผลิ (อาจจะก่อนหรือพร้อมกับใบไม้อื่น ๆ เริ่มผลิใบ) ในบางสายพันธุ์เอเชีย และออกดอกกลางหรือปลายฤดูร้อนในสายพันธุ์อเมริกาและสายพันธุ์ W. japonica วีสเทเรียเป็นไม้ที่กลีบดอกบอบบาง โดยเฉพาะอย่างยิ่งวีสเตียเรียจีน เมล็ดของวีสเตียเรียเป็นฝักคล้ายกับต้นคูณ (ราชพฤกษ์) Laburnum และเมล็ดในวงศ์นี้เป็นเมล็ดที่มีพิษ
วีสเตียเรียเป็นพืชที่เพาะพันธุ์ง่ายมากจึงจัดอยู่ในสายพันธุ์ผู้รุกรานในพื้นที่ต่าง ๆ ใน สหรัฐอเมริกาโดยเฉพาะอย่างยิ่งทางตะวันออกเฉียงใต้ ซึ่งปลูกแทนที่พืชสายพันธุ์พื้นถิ่น
การปลูก
วีสเตียเรีย โดยเฉพาะพันธุ์ Wisteria sinensis  เป็นพันธุ์ที่ทนทานและโตเร็วมาก สามารถปลูกได้บนดินที่ธาตุอาหารค่อนข้างต่ำ แต่ยังต้องการปุ๋ย ความชื้นและ ดินที่ระบายน้ำได้ดี เจริญเติบโตได้ดีในที่ที่มีแดดตลอดทั้งวัน วีสเตียเรีย สามารถขยายพันธุ์ได้ทั้งการตอนกิ่งแข็ง การตอนกิ่งอ่อน หรือเพาะเมล็ด อย่างไรก็ตาม เนื่องจากการเพาะเมล็ดจะใช้เวลานานถึง 10 ปีกว่าจะออกดอก จึงทำให้ นักจัดสวน มักจะตอนรากหรือ ต่อกิ่งพันธุ์พืช เพื่อให้ออกดอกได้ดี ปัญหาหนึ่งของการออกดอกคือการได้รับปุ๋ยที่มากเกินไป (โดยเฉพาะอย่างยิ่ง ไนโตรเจน) วีสเตียเรีย มีประสิทธิภาพในการหาไนโตรเจนได้เอง (ได้รับจากแบคทีเรียไรโซเบียมในปมราก) ดังนั้นวีสเตียเตียเรียจึงต้องการสารอาหารเพิ่มเติมจากโปแตสเซียมและฟอสฟอรัส แต่ไม่ต้องการไนโตรเจน วีสเตียเรีย ที่ไม่ยอมออกดอกนั้นเพราะว่าการเจริญเติบโตไม่สมบูรณ์ วีสเตียเรียสามารถเจริญเติบโตเต็มที่โดยใช้เวลาไม่กี่ปีสำหรับ สำหรับพันธุ์ วีสเตียเรีย เคนทักกี หรือ เกือบ 20 ปีสำหรับพันธุ์ วีสเตียเรียจีน วีสเตียเรียสามารถบังคับให้เติบโตเต็มที่ได้โดยการตัดลำต้นหลัก การตัดแต่งราก หรือการให้ต้นอดน้ำ
วีสเตียเรีย ขึ้นได้เองบนพื้นดินโดยไม่ต้องการการดูแล แต่จะเติบโตได้ดีที่สุดหากได้ไต่ไปบนต้นไม้ ซุ้มไม้เลื้อย กำแพง หรือโครงสร้างอื่น ๆ แต่อย่างไรก็ตาม โครงที่รองรับวีสเตียเรียควรจะมั่นคงมากเพราะเมื่อวีสเตียเรียเติบโตจะมีลำต้น และกิ่งก้าน ที่แข็งแรงและแผ่ขยายใหญ่มาก ดังนั้นมันสามารถเลื้อยทะลุไม้ระแนง เบียดเสาไม้บาง ๆ และสามารถคลุมต้นไม้ใหญ่ได้ วีสเตียเรียที่ขึ้นบนตัวบ้านสามารถทำความเสียหายกับรางน้ำ รางน้ำทิ้ง และโครงสร้างอื่น ๆ แต่จะดูสวยมากหากช่อดอกห้อยลงมา
วีสเตียเรีย ออกดอกจากตาใกล้กับตาเดิมที่เคยออกในปีที่แล้ว เพราะฉะนั้นการแต่งกิ่ง เพื่อให้เหลือตาเดิมบ้าง ควรจะเริ่มทำเมื่อใกล้เข้าถึงฤดูใบไม้ผลิเพื่อทำให้ออกดอกได้ดีขึ้น หากต้องการควบคุมขนาดของต้นวีสเตียเรีย ควรจะตัดกิ่งด้านข้างให้สั้นลงเหลือประมาณ 20 ถึง 40 ซม. ในช่วงกลางฤดูร้อน และตัดเหลือ 10 ถึง 20 ซม.ในฤดูใบไม้ร่วง สำหรับต้นวีสเตียเรียที่มีอายุหลายปีแล้ว สามารถออกดอกชุกเป็นกลุ่มได้ โดยการตัดแต่งยอดไม้เลื้อยที่งอกใหม่ สามครั้งในระหว่างฤดูกาลที่ต้นเจริญเติบโต ในเดือนมิถุนายน กรกฎาคม และเดือนสิงหาคม ในซีกโลกเหนือ ดอกในบางสายพันธุ์สามารถรับประทานได้ และบางชนิดสามารถนำมาหมักไวน์ได้ สายพันธุ์อื่นนอกจากนั้นมีพิษ ดังนั้นการรับประทานควรจะได้รับคำแนะนำจากผู้เชี่ยวชาญ เช่นเดียวกับพืชป่าอื่น ๆ
ในวัฒนธรรม
สาววีสเตียเรีย (藤娘, Fuji Musume; Wisteria Maiden) เป็นหัวเรื่องในภาพวาดท้องถิ่นในเมืองโอตสึ ประเทศญี่ปุ่น ซึ่งเชื่อกันว่า ได้แรงบันดาลใจมาจากการฟ้อนรำยอดนิยมบางประเภท ภาพวาดเหล่านี้มักขายเป็นเครื่องรางในงานวิวาห์ นอกจากนี้ สาววีสเตียเรียยังเป็นชื่อการฟ้อนรำแบบโบราณประเภทหนึ่งในจำพวกคะบุกิด้วย
Lueheopsis
Lueheopsis เป็นสกุลของพืชดอกที่อยู่ในวงศ์ Malvaceae. It is also in the subfamily of Grewioideae.
วีสเตียเรีย
ในวัฒนธรรม
ส่วนในนิยายเรื่อง เดอะบีนทรีส์ (The Bean Trees) ของบาร์บารา คิงโซฟเวอร์ (Barbara Kingsolver) เจ้าเต่าเรียกเถาวีสเตียเรียว่า ต้นถั่ว เพราะดอกวีสเตียเรียที่ยังไม่ผลิบานนั้นรูปคล้ายถั่ว แต่เจ้าเต่ากับ เทย์เลอร์ ตัวเอกของเรื่อง มารู้ทีหลังว่าวีสเตียเรียอยู่ในวงศ์ถั่ว และวีสเตียเรียกับสายพันธุ์อื่นในวงศ์ถั่ว มีความสัมพันธ์กันในเชิงสัญลักษณ์เช่นเดียวกับที่ตัวละครทั้งหลายมี
Lueheopsis
ถิ่นกำเนิดของมันคือ ทางตอนใต้ของอเมริกาเขตร้อน พบในประเทศโบลิเวีย บราซิล โคลอมเบีย เอกวาดอร์ เฟรนช์เกียนา กายอานา เปรู ซูรินาเม และเวเนซุเอลา
สปีชีส์ในสกุล ได้แก่:
จูราสสิค พาร์ค อาร์เคด
จูราสสิค พาร์ค อาร์เคด (Jurassic Park Arcade) เป็นเกมอาร์เคดไลต์กัน ค.ศ. 2015 ที่พัฒนาโดยบริษัทรอว์ทริลส์ ซึ่งเกมดังกล่าวสร้างจากภาพยนตร์สามภาคแรกของซีรีส์จูราสสิค พาร์ค
รูปแบบการเล่น
จูราสสิค พาร์ค อาร์เคด มีทั้งหมดเก้าด่าน โดยมีฉากอยู่ในสวนสนุกจูราสสิค พาร์ค บนเกาะสมมุติที่ชื่ออิสลา นูบลาร์ ทีมรักษาความปลอดภัยได้ถูกส่งไปเพื่อนำไดโนเสาร์หนึ่งตัวจากแต่ละสายพันธุ์ที่อาศัยอยู่บนเกาะกลับคืนมา ซึ่งเริ่มมีอารมณ์ผันผวนเนื่องจากภูเขาไฟที่ปะทุ ส่วนเพื่อนร่วมงานของตัวเอกที่ถูกทิ้งไว้ในสวนก็ต้องได้รับการปกป้องเช่นกัน ทั้งนี้ อาวุธห้าชนิดมีให้สำหรับผู้เล่นตลอดทั้งเกม ศัตรูบอสสามตัวจะต้องทำให้แพ้ตลอดทั้งเกม ได้แก่ ไทรเซราทอปส์, ไทแรนโนซอรัส และสไปโนซอรัส  ส่วนสิ่งมีชีวิตอื่น ๆ ที่ปรากฏในฐานะศัตรูตัวเล็ก ๆ ตลอดทั้งเกม ได้แก่ วิลอซิแรปเตอร์, ยูทาห์แรปเตอร์, ไดโลโฟซอรัส, ไมโครแรปเตอร์, คอมป์ซอกนาทัส, แบรคิโอซอรัส, สเตโกซอรัส และทิแรโนดอน
การพัฒนา
การพัฒนาเริ่มขึ้นใน ค.ศ. 2011 ซึ่งกินเวลานานกว่าสามปี และมีมูลค่า 4 ล้านดอลลาร์ ทีมพัฒนาได้ศึกษาเกมจูราสสิค พาร์ค ก่อนหน้านี้ รวมถึงฉากที่เป็นสัญลักษณ์ต่าง ๆ จากภาพยนตร์สามภาคแรกในซีรีส์ ผู้พัฒนาได้รับตู้เกมจูราสสิค พาร์ค อาร์เคดดั้งเดิมจากภาพยนตร์ภาคแรก ซึ่งเป็นแรงบันดาลใจให้พวกเขานำเกมแอ็คชันที่เคลื่อนไหวรวดเร็วมาใช้กับจูราสสิค พาร์ค อาร์เคด และผู้พัฒนาซอฟต์แวร์เลือกที่จะวางเกมในอิสลา นูบลาร์ ซึ่งเป็นสถานที่ตั้งของภาพยนตร์ภาคแรก แทนที่จะเป็นอิสลา ซอร์นา เพื่อรวมสถานที่อันเป็นสัญลักษณ์จากภาพยนตร์ภาคแรก ตลอดจนผู้พัฒนาต้องการนำเสนอเรื่องราวที่ผู้เล่นจะต้องจับกุมไดโนเสาร์ที่สัญจรไปมาอย่างเสรี โดยไม่เหมือนกับในภาพยนตร์ ซึ่งส่วนใหญ่เกี่ยวข้องกับการหลบหนีไดโนเสาร์
จอห์น สกอตต์ เป็นหัวหน้าโปรแกรมเมอร์ของเกมนี้ ส่วนเนต แวนเดอร์แคมป์ หัวหน้าศิลปินของเกมและหนึ่งในนักออกแบบเกมหลักกล่าวว่าสถานที่และสิ่งมีชีวิตที่วางแผนไว้จำนวนมากไม่ได้เข้าสู่เกมในระหว่างการพัฒนา โดยเผยว่า "ผมค่อนข้างแน่ใจว่าในตอนท้ายเราได้ตัดความคิดมากกว่าที่ทำจริงเข้าไปในเกม" แรกเริ่มเดิมที นักพัฒนาหวังว่าจะรวมสัตว์เลื้อยคลานในน้ำ เช่นเดียวกับด่านที่อาจเกิดขึ้นในเมือง โดยในขั้นต้น ผู้พัฒนายังวางแผนที่จะรวมศัตรูอย่างบอสไดโนเสาร์เก้าตัว ซึ่งประกอบด้วยไดโนเสาร์ที่ใหญ่ที่สุดและน่ากลัวที่สุด กระทั่งผู้พัฒนาตัดสินใจเลือกไดโนเสาร์สามตัวแทน อันได้แก่ สไปโนซอรัส, ไทรเซราทอปส์ และไทแรนโนซอรัส โดยสัตว์เหล่านี้ "ได้ทำดีที่สุดแล้ว" สำหรับรูปแบบการต่อสู้ที่ใช้ในเกมในขณะที่ให้ความหลากหลายแก่ผู้เล่น
ทีมพัฒนาซึ่งส่วนใหญ่ไม่เคยทำงานในเกมยิงปืนมาก่อน ซึ่งต้องเผชิญกับความท้าทายทางเทคนิคต่าง ๆ ในการทำงานกับเกมเอนจินใหม่และซอฟต์แวร์ 3 มิติใหม่ แวนเดอร์แคมป์กล่าวว่าความท้าทายที่ยิ่งใหญ่ที่สุดคือการเว้นจังหวะอย่างเหมาะสม โดยเผยว่า "การสร้างสมดุลระหว่างฉากแอ็กชันและฉากโจมตี แต่ยังคงให้เวลาผู้เล่นได้หายใจและจัดกลุ่มใหม่ ต้องใช้ความพยายามอย่างยิ่งยวดและเป็นกระบวนการเรียนรู้สำหรับพวกเราทุกคน" โดยบริษัทรอว์ทริลส์ได้ทำงานอย่างใกล้ชิดกับบริษัทยูนิเวอร์แซล เพื่อให้แน่ใจว่าไดโนเสาร์ของเกมนั้นคล้ายกับไดโนเสาร์ในชีวิตจริง ในขณะที่ยังคงรูปลักษณ์ของพวกมันจากภาพยนตร์ และเพื่อสะท้อนถึงการค้นพบทางวิทยาศาสตร์ล่าสุด ไดโนเสาร์ในเกมบางตัวจึงเคลื่อนไหวด้วยขนนกและสีผิวที่สดใส ซึ่งเกมนี้ได้รับการเปิดตัวครั้งแรกที่สมาคมสวนสนุกและสถานที่ท่องเที่ยวนานาชาติในเดือนพฤศจิกายน ค.ศ. 2014 และต่อมาได้รับการแสดงที่อีเอจีเอ็กซ์โปของสหราชอาณาจักรในเดือนมกราคม ค.ศ. 2015
การตลาด
ตู้นั่งแบบปกติได้รับการเปิดตัวในเดือนมีนาคม ค.ศ. 2015 และตู้แบบดีเป็นพิเศษพร้อมที่นั่งแบบเคลื่อนไหวได้ได้รับการเปิดตัวในเดือนเมษายน ค.ศ. 2015
โอลิมปิกฤดูร้อน 2020
กีฬาโอลิมปิกฤดูร้อน 2020 (2020年夏季オリンピック) หรือชื่อที่เป็นทางการ กีฬาโอลิมปิกครั้งที่ 32 (第三十二回オリンピック競技大会) หรือเป็นที่รู้จักในชื่อ โตเกียว 2020 เป็นมหกรรมกีฬานานาชาติที่สำคัญในประเพณีโอลิมปิก ควบคุมโดยคณะกรรมการโอลิมปิกสากล ซึ่งจัดในกรุงโตเกียว ประเทศญี่ปุ่น จัดขึ้นระหว่างวันที่ 23 กรกฎาคม ถึง 8 สิงหาคม พ.ศ. 2564
กรุงโตเกียวได้รับเกียรติเป็นเจ้าภาพกีฬาโอลิมปิก เมื่อวันที่ 7 กันยายน พ.ศ. 2556 ในประชุมคณะกรรมการโอลิมปิกสากล สมัยที่ 123 ณ กรุงบัวโนสไอเรส ประเทศอาร์เจนตินา นับเป็นครั้งที่ 3 ที่กรุงโตเกียวได้รับสิทธิ์เป็นเจ้าภาพโอลิมปิก ครั้งแรกเมื่อ ค.ศ. 1940 ได้รับสิทธิ์เป็นเจ้าภาพโอลิมปิกฤดูร้อนครั้งแรกของทวีปเอเชีย และเมืองซัปโปโรสำหรับโอลิมปิกฤดูหนาว แต่ได้ถอนตัวจากการแข่งขันเนื่องจากสงครามระหว่างจีนและญี่ปุ่น และกลับมาเป็นเจ้าภาพอีกครั้งในกีฬาโอลิมปิกฤดูร้อน 1964 (พ.ศ. 2507) ซึ่งครั้งนี้ กรุงโตเกียวเป็นเมืองที่ 5 (และเมืองที่ 1 ในทวีปเอเชีย) ที่ได้จัดการแข่งขันกีฬาโอลิมปิกฤดูร้อนมากกว่า 1 ครั้ง รวมถึงกรุงโตเกียวก็ได้รับเกียรติเป็นเจ้าภาพกีฬาพาราลิมปิกฤดูร้อน 2020 สำหรับนักกีฬาคนพิการเช่นกัน
กีฬาโอลิมปิกครั้งนี้ได้บรรจุกีฬาเบสบอล และกีฬาซอฟท์บอล อีกครั้งหลังจากกีฬาโอลิมปิกฤดูร้อน 2008 รวมถึงกีฬาคาราเต้, กีฬาสเกตบอร์ด, กีฬาโต้คลื่น และกีฬาปีนผา ซึ่งได้ถูกบรรจุเป็นครั้งแรกเช่นกัน
ในวันที่ 24 มีนาคม พ.ศ. 2563 จากสถานการณ์การระบาดทั่วของโคโรนาไวรัสในทั่วโลก ทำให้คณะกรรมการโอลิมปิกสากล (IOC) โดยโทมัส บัค ประธานคณะกรรมการโอลิมปิกสากล ได้ปรึกษาหารือกับชินโซ อาเบะ นายกรัฐมนตรีของประเทศญี่ปุ่น ก่อนจะตัดสินใจร่วมกันในการเลื่อนการแข่งขันโอลิมปิกและพาราลิมปิกฤดูร้อนออกไปในปี พ.ศ. 2564 และออกแถลงการณ์ยืนยันเลื่อนจัดการแข่งขันโอลิมปิก 2020 และพาราลิมปิก 2020 ที่กรุงโตเกียว ประเทศญี่ปุ่น ออกไปเป็นเวลา 1 ปี อย่างเป็นทางการแต่ไม่ช้ากว่าปี พ.ศ. 2564 เพื่อความปลอดภัยของนักกีฬาและทุกฝ่ายที่เกี่ยวข้องกับโอลิมปิกและประชาคมโลก แต่ยังคงเป็นชื่อเดิม คือ โตเกียว 2020 ต่อไป
สำหรับการตัดสินใจเลื่อนการแข่งขันโอลิมปิกฤดูร้อน 2020 และพาราลิมปิกฤดูร้อน 2020 ออกไปเป็นเวลา 1 ปี นับเป็นครั้งแรกในประวัติศาสตร์ของการแข่งขันที่โอลิมปิกเลื่อน ในช่วงเวลาที่โลกไม่พบเจอกับสงคราม โดยก่อนหน้านี้สงครามโลกครั้งที่ 1 และครั้งที่ 2 ได้ทำให้การแข่งขันโอลิมปิกฤดูร้อน 1916 ที่กรุงเบอร์ลิน โอลิมปิกฤดูร้อน 1940 ที่กรุงโตเกียว และโอลิมปิกฤดูร้อน 1944 ที่กรุงลอนดอน ต้องถูกยกเลิกการแข่งขัน
การเสนอตัวเป็นเจ้าภาพ
เมืองที่เสนอตัวเป็นเจ้าภาพโดยคณะกรรมการโอลิมปิกแห่งชาตินั้น ๆ รับรอง และได้รับคัดเลือกรอบแรกโดยคณะกรรมการโอลิมปิกสากล ได้แก่
เมืองที่เสนอตัวเป็นเจ้าภาพโดยคณะกรรมการโอลิมปิกแห่งชาตินั้น ๆ รับรอง และไม่ได้รับคัดเลือกรอบแรกโดยคณะกรรมการโอลิมปิกสากล ได้แก่
คณะกรรมการโอลิมปิกสากลได้ลงคะแนน เพื่อคัดเลือกเจ้าภาพกีฬาโอลิมปิกฤดูร้อน 2020 เมื่อวันที่ 7 กันยายน พ.ศ. 2556 ในประชุมคณะกรรมการโอลิมปิกสากล สมัยที่ 123 ณ โรงแรมฮิลตัน บัวโนสไอเรส ในกรุงบัวโนสไอเรส ประเทศอาร์เจนตินา โดยใช้ระบบการลงคะแนนลับ ในการลงคะแนนครั้งแรกนั้น ไม่มีเมืองใดได้คะแนนเป็นกึ่งหนึ่งของผู้ลงคะแนนทั้งหมด ซึ่งกรุงมาดริด และกรุงอิสตันบูลได้คะแนนเท่ากัน จึงได้มีการลงคะแนนรอบคัดออก เพื่อหาเมืองใดเมืองหนึ่งเข้ารอบสุดท้ายต่อไป ซึ่งการลงคะแนนรอบสุดท้ายกรุงโตเกียว ได้ถูกเลือกเป็นเจ้าภาพโอลิมปิก โดยการชนะกรุงอิสตันบูลด้วยคะแนน 60 คะแนน ต่อ 36 คะแนน
การเตรียมความพร้อมและพัฒนาการ
มหานครโตเกียวได้ตั้งกองทุนสำรองจำนวน 400 พันล้านเยน (มากกว่า 3 พันล้านดอลลาร์สหรัฐ) เพื่อให้ครอบคลุมค่าใช้จ่ายของการเป็นเจ้าภาพโอลิมปิกครั้งนี้ รัฐบาลญี่ปุ่นกำลังพิจารณาความจุของท่าอากาศยานนานาชาติโตเกียว และท่าอากาศยานนานาชาตินะริตะ เพื่อที่จะขยายให้รองรับการแข่งขันครั้งนี้ รวมถึงโครการสร้างรางรถไฟสายใหม่ ซึ่งมีการวางแผนที่จะเชื่อมโยงสนามบินทั้งสองจะสิ้นสุดที่สถานีรถไฟโตเกียว เพื่อลดระยะเวลาการเดินทางจากสถานีรถไฟโตเกียวไปยังท่าอากาศยานนานาชาติโตเกียวจาก 30 นาที เหลือ 18 นาที และจากสถานีรถไฟโตเกียวไปยังท่าอากาศยานนานาชาตินะริตะจาก 55 นาที เหลือ 36 นาที โดยโครงการนี้ต้องใช้งบประมาณ 400 พันล้านเยน  นอกจากภาครัฐแล้ว ภาคเอกชนยังสนับสนุนการลงทุนอีกด้วย แต่บริษัทรถไฟอีสต์ เจอาร์ ก็ยังมีการวางแผนเส้นทางรถไฟใหม่จากสถานีรถไฟทามาชิไปยังท่าอากาศยานนานาชาติโตเกียวด้วยเช่นกัน กองทุนนี้ยังมีการวางแผนที่จะเร่งโครงการทางพิเศษชุโตะ ทางพิเศษโตเกียวไงคัน ทางพิเศษเคนโอะ และปรับปรุงทางด่วนอื่นๆในพื้นที่  นอกจากนี้ยังมีแผนที่จะขยายระบบคมนาคมไร้คนขับ (สายยุริกะโมะเมะ) จากสถานีที่มีอยู่คือ สถานีโทะโยะซุ ไปยังอาคารใหม่ของสถานีคาจิโดกิ ซึ่งผ่านหมู่บ้านนักกีฬา แม้ว่ายุริกะโมะเมะยังไม่สามารถที่จะให้บริการ ซึ่งเพียงพอต่อการใช้บริการเป็นจำนวนมากในเขตโอะไดบะ ที่เป็นหนึ่งในพื้นที่บริการของยุริกะโมะเมะ
สถานที่และโครงสร้างพื้นฐาน
จากการที่ได้รับการยืนยันในเดือนกุมภาพันธ์ พ.ศ. 2555 ว่า กรีฑาสถานแห่งชาติในกรุงโตเกียว จะได้รับงบประมาณ 1 พันล้านดอลลาร์สหรัฐ เพื่อปรับปรุงเพิ่มเติม และฟื้นฟูบูรณะอย่างเต็มรูปแบบ สำหรับการแข่งขันรักบี้ชิงแชมป์โลก 2019 รวมถึงกีฬาโอลิมปิกฤดูร้อน 2020 ซึ่งได้มีการประกวดออกแบบสนามใหม่ โดยสภากีฬาญี่ปุ่นได้ประกาศผู้ชนะเลิศการประกวด เมื่อเดือนพฤศจิกายน พ.ศ. 2555 ซึ่งสถาปนิกซาฮา ฮาดิด เป็นผู้ชนะการประกวด จากผู้เข้าประกวดทั้งหมด 46 คน รวมถึงการรื้อถอนสนามกีฬาเดิม เพื่อขยายความจุที่นั่งจาก 50,000 ที่นั่ง ไปยัง 80,000 ที่นั่ง ซึ่งเป็นความจุที่นิยมของการจัดโอลิมปิกในปัจจุบัน อย่างไรก็ตามนายกรัฐมนตรีชินโซ อะเบะ ได้ประกาศเมื่อเดือนกรกฎาคม พ.ศ. 2558 ว่าแผนที่จะสร้างกรีฑาสถานแห่งชาติใหม่ได้ถูกยกเลิก แล้วได้มีการจัดการประกวดอีกครั้ง ในท่ามกลางความไม่พอใจของประชาชนในช่วงการก่อสร้างสนามกีฬา ซึ่งมีค่าใช้จ่ายสูงกว่าที่คาดการณ์ไว้ ในฤดูใบไม้ร่วง พ.ศ. 2558 การออกแบบใหม่โดยนายเคนโกะ คุมะ ได้รับการอนุมัติเป็นผู้ชนะในการประกวดออกแบบสนามกีฬาแห่งใหม่ที่ลดลงความจุระหว่าง 60,000-80,000 ที่นั่ง
สถานที่จัดการแข่งขันทั้งหมด 28 กีฬาจาก 33 กีฬา จะจัดการแข่งขันในกรุงโตเกียว ซึ่งอยู่ภายใน 8 กิโลเมตร (5 ไมล์) ของหมู่บ้านนักกีฬา โดยมีการสร้างสนามใหม่มากถึง 11 สนาม
ในเดือนกันยายน พ.ศ. 2559 มีรายงานว่าค่าใช้จ่ายในการเป็นเจ้าภาพการแข่งขันกีฬาโอลิมปิก และพาราลิมปิก อาจจะมากกว่าการคาดการณ์งบประมาณเดิมถึงสี่เท่า และดังนั้นมีการเสนอให้มีการปรับปรุงแผนงาน เพื่อลดงบประมาณต่างๆ รวมถึงการย้ายสถานที่จัดการแข่งขันออกนอกกรุงโตเกียว
เขตประวัติศาสตร์
เขตประวัติศาสตร์มีสถานที่จัดการแข่งขันทั้งหมด 7 สถานที่ โดยเขตประวัติศาสตร์ตั้งอยู่ในย่านธุรกิจใจกลางของกรุงโตเกียว ซึ่งเขตนี้อยู่ทางทิศตะวันตกเฉียงเหนือของหมู่บ้านนักกีฬา สถานที่บางส่วนเคยจัดการแข่งขันกีฬาโอลิมปิกฤดูร้อน 1964
เขตอ่าวโตเกียว
เขตอ่าวโตเกียวร์มีสถานที่จัดการแข่งขันทั้งหมด 20 สถานที่ โดยเขตเขตอ่าวโตเกียวตั้งอยู่ในพื้นที่ของอ่าวโตเกียว ซึ่งเขตนี้อยู่ทางทิศตะวันออกเฉียงใต้ของหมู่บ้านนักกีฬา
ตั๋วการแข่งขัน
ราคาตั๋วของพิธีเปิดกีฬาโอลิมปิก 2020 ตั้งราคาไว้ระหว่าง 25,000 - 150,000 เยน ส่วนราคาตั๋วของกีฬายอดนิยม อาทิ กีฬากรีฑา และกีฬาว่ายน้ำในรอบชิงชนะเลิศ จะตั้งราคาสูงสุดถึง 30,000 เยน ซึ่งค่าเฉลี่ยของราคาตั๋วในกีฬาโอลิมปิก 2020 ทั้งหมดเป็นเงิน 7,700 เยน โดยร้อยละ 60 ของตั๋วทั้งหมด ตั้งราคาไว้ 4,400 เยน หรือน้อยกว่านั้น ตั๋วในกีฬาโอลิมปิก 2020 จะจำหน่ายผ่านร้านสะดวกซื้อทั้งหมด 40,000 สาขาทั่วประเทศญี่ปุ่น และจำหน่ายในอินเทอร์เน็ตอีกด้วย
กีฬาที่แข่งขัน
กีฬาโอลิมปิกฤดูร้อน 2020 ได้จัดการแข่งขันทั้งหมด 33 ชนิดกีฬา 50 สาขากีฬา รวมทั้งหมด 339 รายการ
กีฬาใหม่ที่ถูกบรรจุเข้าแข่งขัน
ต่อจากกีฬาโอลิมปิกฤดูร้อน 2012 คณะกรรมการโอลิมปิกสากล หรือ ไอโอซี ได้ประเมิน 26 กีฬาหลักที่จัดขึ้นในกรุงลอนดอน ด้วยการพิจารณา 25 กีฬาหลัก และกีฬาใหม่ที่บรรจุในกีฬาโอลิมปิกฤดูร้อน 2016 คือ กีฬากอล์ฟ และกีฬารักบี้ 7 คน เพื่อที่จะบรรจุในกีฬาโอลิมปิกฤดูร้อน 2020 ซึ่งในที่นี้จะมีกีฬาที่ถูกถอดออก 1 ชนิดกีฬาที่ได้จัดการแข่งขันในนครรีโอเดจาเนโร ซึ่งไอโอซีจะหาทางที่จะบรรจุกีฬาเพิ่มจากตัวเลือกที่มี 7 กีฬา แทนที่กีฬาที่ถูกถอดออกไป เมื่อวันที่ 12 มกราคม พ.ศ. 2556 คณะบริหารไอโอซีได้ลงมติให้ถอดถอนกีฬามวยปล้ำออกจากกีฬาโอลิมปิก ซึ่งเป็นการตัดสินที่น่าแปลกใจที่ได้ถอดถอนกีฬาที่เก่าแก่ที่สุดในกีฬาโอลิมปิก ออกจากการแข่งขันครั้งนี้ หลังจากการตัดสินใจที่ถอดถอนกีฬามวยปล้ำออกจากกีฬาโอลิมปิกในครั้งนี้ ได้ถูกต่อต้านในหลายประเทศสมาชิก  ดังนั้นสหพันธ์มวยปล้ำนานาชาติ หรือ ฟีล่า จึงได้ยื่นสมัครเพื่อที่ให้กีฬามวยปล้ำบรรจุเข้าสู่กีฬาโอลิมปิก 2020 อีกครั้ง
เมื่อวันที่ 29 พฤษภาคม พ.ศ. 2556 คณะกรรมการโอลิมปิกสากล หรือ ไอโอซี ได้ประกาศ 3 กีฬาสุดท้ายที่จะถูกบรรจุกีฬาโอลิมปิก 2020 คือ กีฬาสควอช, กีฬาเบสบอล / ซอฟท์บอล และกีฬามวยปล้ำ ส่วน 5 กีฬาอื่น ๆ คือกีฬาคาราเต้, กีฬาสเกตบอร์ด, กีฬาปีนเขา, กีฬาเวกบอร์ด และกีฬาวูซู ได้ตกรอบในการพิจารณาในครั้งนี้ เมื่อวันที่ 8 กันยายน พ.ศ. 2556 ในการประชุมคณะกรรมการโอลิมปิกสากล สมัยที่ 125 คณะกรรมการโอลิมปิกสากลได้เลือกกีฬามวยปล้ำกลับเข้าสู่กีฬาโอลิมปิกอีกครั้ง ซึ่งได้คะแนนเสียงทั้งหมด 49 คะแนน ส่วนกีฬาเบสบอล / ซอฟท์บอล และกีฬาสควอช ได้คะแนนเสียงทั้งหมด 24 และ 22 คะแนนตามลำดับ
ปฏิทินกำหนดการแข่งขัน
โอลิมปีกครั้งต่อไปจัดขึ้นประเทศอะไรณ์อย่างเป็นทางการสำหรับการแข่งขันกีฬาโอลิมปิก และพาราลิมปิก 2020 ได้เปิดตัวเมื่อวันที่ 25 .เมษายน พ.ศ. 2559 ซึ่งออกแบบโดยนายอาซาโอะ โทโกโร่ ผู้ได้รับรางวัลการประกวดการออกแบบสัญลักษณ์จากทั่วประเทศ ซึ่งสัญลักษณ์นี้มาจากการนำศิลปะแบบดั้งเดิมของญี่ปุ่นคือ ลายตารางหมากรุกที่เรียกว่า "อิชิมัตสุ โมโย" ซึ่งเป็นที่นิยมในสมัยเอโดะ หรือเมื่อราว 300 - 400 ปีที่แล้ว ผสมผสานกับการจัดวางรูปแบบใหม่ที่กำหนดให้เป็นตัวแทนของความแตกต่างของชนชาติต่างๆ ภายใต้แนวคิด "Unity in Diversity" หรือ เอกภาพภายในความแตกต่างหลากหลาย  โดยสัญลักษณ์นี้ได้แทนที่สัญลักษณ์ที่ถูกยกเลิกจากการที่ถูกกล่าวหาว่าลอกเลียนแบบสัญลักษณ์ของโรงละครในประเทศเบลเยี่ยม
ประเทศที่เข้าร่วมแข่งขัน
ณ วันที่ 24 มิถุนายน พ.ศ. 2564 คณะกรรมการโอลิมปิกแห่งชาติ 200 ประเทศ ที่ผ่านการคัดเลือก (ยกเว้นกีฬากรีฑา และว่ายน้ำ ซึ่งเป็นกีฬาสากล ที่ทั้ง 206 ประเทศสามารถส่งนักกีฬาเข้าแข่งขันโดยไม่ต้องผ่านการคัดเลือก)
<!--(do not remove the arrows until the last athletes are qualified. In the meantime, check for each article of any participating NOC to edit this section below.)
ผู้ให้การสนับสนุน
ในปีพ.ศ. 2558 มูลค่าของผู้ให้การสนับสนุนในกีฬาโอลิมปิก 2020 ทั้งหมดสูงถึง 1.3 พันล้านดอลลาร์สหรัฐ ซึ่งมูลค่าของผู้ให้การสนับสนุนในครั้งนี้มีมากที่สุดในประวัติศาสตร์โอลิมปิก โดยมากกว่าสถิติเดิมในกีฬาโอลิมปิก 2008 ที่มีมูลค่าของผู้ให้การสนับสนุนทั้งหมด 1.2 พันล้านดอลลาร์สหรัฐ
การถ่ายทอดสด
ในประเทศสหรัฐอเมริกา กีฬาโอลิมปิกฤดูร้อน 2020 จะมีการถ่ายทอดสดโดยสถานีโทรทัศน์เอ็นบีซียูนิเวอร์แซล ซึ่งได้ลงทุนซื้อลิขสิทธิ์ถ่ายทอดสดทั้งสิ้น 4.38 พันล้านดอลลาร์สหรัฐ โดยได้สิทธิ์การถ่ายทอดสดตั้งแต่กีฬาโอลิมปิกฤดูหนาว 2014 ที่เมืองโซชี ประเทศรัสเซีย เป็นต้นมา
ในประเทศญี่ปุ่น สถานีโทรทัศน์เอ็นเอชเค, สถานีโทรทัศน์ทีบีเอส, สถานีโทรทัศน์ทีวี อาซาฮี และสถานีโทรทัศน์ฟุจิ ทีวี จะออกอากาศในทุกแพลตฟอร์ม ขณะที่สถานีโทรทัศน์ทีวี โตเกียว, สถานีโทรทัศน์นิปปอน ทีวี และสถานีโทรทัศน์อิสระจะออกอากาศเฉพาะในโทรทัศน์ภาคพื้นดิน
ในทวีปยุโรปนี้จะมีการถ่ายทอดสดผ่านสถานีโทรทัศน์ดิสคัฟเวอรี่ คอมมิวนิเคชั่น ซึ่งเป็นกีฬาโอลิมปิกฤดูร้อนครั้งแรก ภายใต้สิทธิ์การถ่ายทอดสดในทวีปยุโรปของคณะกรรมการโอลิมปิกสากล หรือ ไอโอซี โดยได้สิทธิ์การถ่ายทอดสดตั้งแต่กีฬาโอลิมปิกฤดูหนาว 2018 ที่เมืองพย็องชัง ประเทศเกาหลีใต้ เป็นต้นมา โดยสิทธิ์การถ่ายทอดสดในกีฬาโอลิมปิกฤดูร้อนปี 2020 จะครอบคลุมทวีปยุโรปเกือบทั้งหมด ยกเว้นประเทศฝรั่งเศส และประเทศรัสเซีย เนื่องจากประเทศฝรั่งเศสยังมีสิทธิ์การถ่ายทอดสดอยู่ ซึ่งจะหมดสัญญาการถ่ายทอดสดในการแข่งขันครั้งนี้ โดยสถานีโทรทัศน์ดิสคัฟเวอรี่จะคุ้มครองใบอนุญาตย่อยในแต่ละประเทศ ซึ่งจะส่งระบบสัญญาณที่สามารถให้บริการฟรี (Free to Air) ทั่วทวีปยุโรป ในประเทศสหราชอาณาจักร จะเป็นครั้งสุดท้ายที่สถานีโทรทัศน์บีบีซี ถือสิทธิ์การถ่ายทอดสดอย่างเต็มรูปแบบ ซึ่งในครั้งต่อไปสถานีโทรทัศน์บีบีซีจะถือใบอนุญาตย่อยของสถานีโทรทัศน์ดิสคัฟเวอรี่แทน
รายชื่อสถานีโทรทัศน์ที่ถือสิทธิ์การถ่ายทอดสด
ประเทศมอริเตเนียในโอลิมปิกฤดูร้อน 2016
ประเทศมอริเตเนีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติมอริเตเนียได้ส่งทีมนักกีฬาที่ผ่านการคัดเลือกทั้งหมด 2 คน เข้าร่วมแข่งขันใน 1 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา
ผลการแข่งขัน
เหรียญ 20 บาท
• 120 ปี การตรวจเงินแผ่นดิน 2418 - สำนักงานตรวจเงินแผ่นดิน 2538 • ฉลองสิริราชสมบัติครบ 50 ปี กาญจนาภิเษก 9 มิถุนายน 2539 • มหามงคลเฉลิมพระชนมพรรษา 6 รอบ 5 ธันวาคม 2542 • พระราชพิธีฉลองสิริราชสมบัติครบ 60 ปี 9 มิถุนายน 2549
Ludekia
Ludekia เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ มาเลเซีย
สปีชีส์ในสกุล ได้แก่:
ดาวแคระเหลือง
ดาวแคระเหลือง (Yellow dwarf) หรือชื่ออย่างเป็นทางการว่า ดาว G-V คือดาวฤกษ์ในแถบลำดับหลักซึ่งมีชนิดสเปกตรัมเป็นแบบ G และความส่องสว่างในระดับ V ดาวแคระเหลืองมักมีขนาดเล็ก (ประมาณ 0.8 - 1.0 เท่าของมวลดวงอาทิตย์) และมีอุณหภูมิพื้นผิวประมาณ 5,300-6,000 เคลวิน ดาว G-V กำลังอยู่ในกระบวนการเปลี่ยนแปลงไฮโดรเจนในแกนกลางให้เป็นฮีเลียมด้วยปฏิกิริยานิวเคลียร์ฟิวชั่น เช่นเดียวกับดาวฤกษ์อื่นในแถบลำดับหลัก ดวงอาทิตย์ของเราถือเป็นตัวอย่างดาว G-V ที่รู้จักกันมากที่สุด (และสังเกตได้ง่ายที่สุด) ดาวฤกษ์ประเภทนี้เผาผลาญไฮโดรเจนราว 600 ล้านตันต่อวินาที และเปลี่ยนแปลงสสารประมาณ 4 ล้านตันให้กลายเป็นพลังงาน สำหรับดาว G-V อื่น ๆ ได้แก่ แอลฟาคนครึ่งม้า เอ  เทาวาฬ และ 51 ม้าปีก
เกมล่าปริศนา
เกมล่าปริศนา เป็นชื่อชุดวรรณกรรมเยาวชน แนวผจญภัยและบันเทิงคดีแนววิทยาศาสตร์ โดยเจมส์ แดชเนอร์ วรรณกรรมชุดนี้ประกอบไปด้วย วงกตมฤตยู (2552), สมรภูมิมอดไหม้ (2553), ไข้มรณะ (2554), คำสั่งสังหาร (2555), และ รหัสสั่งตาย (2559)
โทรุ ฟูรูยะ
โทรุ ฟูรูยะ (古谷 徹 (Furuya Tōru), เกิดวันที่ 31 กรกฎาคม ค.ศ. 1953) เป็นนักพากย์ชายชาวญี่ปุ่น
แก๊ง 4 หัวใจแห่งขุนเขา
แก๊ง 4 หัวใจขุนเขา เป็นคำศัพท์ในวงการบันเทิงไทยที่ใช้เรียกกลุ่มพระเอกนางเอกที่มีชื่อเสียงจากซีรีส์ 4 หัวใจแห่งขุนเขา ที่ออกอากาศทางช่อง 3 เมื่อปี พ.ศ. 2553 จำนวน 7 คนประกอบไปด้วย บอย-ปกรณ์ ฉัตรบริรักษ์, หมาก-ปริญ สุภารัตน์, แบรี่-ณเดชน์ คูกิมิยะ, ญาญ่า-อุรัสยา เสปอร์บันด์, มาร์กี้-ราศรี บาเล็นซิเอก้า (นามสกุลในตอนนั้น), คิม-คิมเบอร์ลี่ แอน โวลเทมัส และ มิ้นท์-ชาลิดา วิจิตรวงศ์ทอง
หม่อมเจ้าเมรี สวัสดิวัตน์
หม่อมเจ้าเมรี สวัสดิวัตน์ (12 กรกฎาคม พ.ศ. 2475 – 9 ตุลาคม พ.ศ. 2561) เป็นพระธิดาองค์เล็กในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติแต่หม่อมเร่ สวัสดิวัตน์ ณ อยุธยา และเป็นพระขนิษฐาต่างพระชนนีในสมเด็จพระนางเจ้ารำไพพรรณี พระบรมราชินี ในรัชกาลที่ 7
พระประวัติ
หม่อมเจ้าเมรี ประสูติเมื่อวันที่ 12 กรกฎาคม พ.ศ. 2475 เป็นพระธิดาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับหม่อมเร่ สวัสดิวัตน์ ณ อยุธยา (สกุลเดิม บุนนาค) มีโสทรเชษฐาและโสทรเชษฐภคินี 10 องค์ รวมทั้งเป็นพระขนิษฐาต่างพระชนนีของสมเด็จพระนางเจ้ารำไพพรรณี พระบรมราชินี ในรัชกาลที่ 7
หม่อมเจ้าเมรีสิ้นชีพิตักษัยเมื่อวันที่ 9 ตุลาคม พ.ศ. 2561 ณ โรงพยาบาลจุฬาลงกรณ์ สภากาชาดไทย ศพตั้งสวดพระอภิธรรมที่ศาลามณเฑียร วัดเทพศิรินทราวาสราชวรวิหาร จนถึงวันที่ 16 ตุลาคม พ.ศ. 2561 และพระราชทานเพลิงศพวันที่ 18 ตุลาคมปีเดียวกัน
ยุทธการที่อัลอะละมัยน์ครั้งที่หนึ่ง
ยุทธการที่อัลอะละมัยน์ครั้งที่หนึ่ง (1–27 กรฏาคม ค.ศ. 1942) เป็นการสู้รบของการทัพทะเลทรายตะวันตกของสงครามโลกครั้งที่สอง,ซึ่งได้ทำการต่อสู้รบกันบนแผ่นดินอียิปต์ระหว่างกองทัพฝ่ายอักษะ (เยอรมันและอิตาลี) ของกองทัพยานเกราะแอฟริกา (Panzerarmee Afrika, ซึ่งได้รวมถึงกองทัพน้อยแอฟริกา หรือ แอฟริกาคอร์) ภายใต้การบัญชาการของจอมพลแอร์วีน ร็อมเมิลและกองทัพฝ่ายสัมพันธมิตร (จักรวรรดิบริติชและเครือจักรภพ ซึ่งได้แก่ สหราชอาณาจักร, บริติชอินเดีย, ออสเตรเลีย, แอฟริกาใต้ และ นิวซีแลนด์) ของกองทัพที่แปด ภายใต้การบัญชาการของนายพล คล็อด ออคินเล็ก
ฝ่ายอังกฤษได้พยายามขัดขวางการเคลื่อนทัพครั้งที่สองของฝ่ายอักษะในการเข้าสู่อียิปต์.ฝ่ายอักษะได้อยู่ในตำแหน่งใกล้กับอัลอะละมัยน์เพียง 66 ไมล์ (106 กิโลเมตร) จากอะเล็กซานเดรีย,เป็นจุดที่อันตรายที่สุดเพราะอยู่ใกล้กับท่าเรือและเมืองของอียิปต์,ฐานที่มั่นของกองกำลังเครือจักรภพและคลองสุเอซ.อย่างไรก็ตาม,กองทัพฝ่ายอักษะได้อยู่ห่างไกลจากฐานของพวกเขาที่ตริโปลีในลิเบียทำให้พวกเขาจะต้องอยู่ที่อัลอะละมัยน์อย่างไม่มีกำหนด ซึ่งทำให้ทั้งสองฝ่ายสามารถสะสมยุทธภัณฑ์สำหรับการโจมตีได้มากขึ้น กับข้อจำกัดของเวลาและระยะทาง
หมายเหตุ
<references group="lower-alpha"/>
Lucya
Lucya เป็นสกุลของพืชดอกที่อยู่ในวงศ์ Rubiaceae. มีเพียงสปีชีส์เดียวคือ 'Lucya tetrandra' (L.) K.Schum.
ถิ่นกำเนิดของมันคือ ภูมิภาค แคริบเบียน พบในคิวบา สาธารณรัฐโดมินิกัน เฮติ จาเมกา และเปอร์โตริโก
แฟรงกี นักเคิลส์
แฟรงกี นักเคิลส์ (Frankie Knuckles) เกิดวันที่ 18 มกราคม ค.ศ. 1955 ที่นิวยอร์ก เป็นดีเจชาวอเมริกัน โปรดิวเซอร์เพลง และมือรีมิกซ์ เขามีบทบาทสำคัญในวงการดนตรีเฮาส์ ในฐานะดีเจจากชิคาโกในทศวรรษ 1980 เขาทำให้ดนตรีเฮาส์ได้รับความนิยมในช่วงทศวรรษ 1990 ด้วยผลงานที่เขาเป็นโปรดิวเซอร์และรีมิกซ์เพลง
พัก จิน-ย็อง (นักร้อง)
''
พัก จิน-ย็อง (박진영; เกิด 22 กันยายน ค.ศ. 1994) เป็นที่รู้จักในชื่อ จินย็อง เป็นนักร้องและนักแสดงชาวเกาหลีใต้ เขาเป็นสมาชิกของวงเจเจโพรเจกต์ และกลุ่ม ก็อตเซเวน ภายใต้สังกัดเจวายพีเอนเตอร์เทนเมนต์
พักเริ่มงานแสดงครั้งแรกในละครเรื่อง ทะยานสู่ฝัน บัลลังก์แห่งดาว 2 (2012) ตามมาด้วยการรับบทสนับสนุนในละครเรื่อง เพื่อรัก เพื่อฝัน เพื่อวันวาน (2013) และ อึนดงยอดรัก (2015) เขายังได้แสดงภาพยนตร์อิสระเรื่อง A Stray Goat (2017) เดิมทีจินย็องใช้ชื่อในวงการว่า จูเนียร์ (ใช้เป็นตัวย่อว่า Jr.) เนื่องจากชื่อจริงของเขาซ้ำกับผู้ก่อตั้งเจวายพีเอนเตอร์เทนเมนต์ ในวันที่ 5 พฤษภาคม ค.ศ. 2015 เขาเปลี่ยนชื่อเป็น จูเนียร์ (Junior) เนื่องจากแฟน ๆ เริ่มสับสนชื่อของเขากับเจบี และสื่อต่าง ๆ มักถามเกี่ยวกับออกเสียงที่ถูกต้อง และเมื่อวันที่ 16 สิงหาคม ค.ศ. 2016 มีการประกาศอย่างเป็นทางการว่า เขาจะกลับไปชื่อของเขา พัก จิน-ย็อง
วีว็องรีกัทร์
ในสมัยการฟื้นฟูราชวงศ์บูร์บงช่วงต้นคริสต์ศตวรรษที่ 19 ได้มีการนำเอาทำนองของเพลงนี้มาใส่เนื้อร้องใหม่ซึ่งมีชื่อว่า เลอเรอตูร์เดแพร็งส์ฟร็องแซอาปารี (Le Retour des Princes français à Paris, การนิวัติกรุงปารีสของบรรดาเจ้าฝรั่งเศส) เพื่อใช้เฉลิมฉลองในการกลับมามีอำนาจในฝรั่งเศสของราชวงศ์บูร์บงอีกครั้งหนึ่ง
จิน คาริยะ
จิน คาริยะ ตัวละครจากการ์ตูนเรื่องเทพมรณะ  เป็นหัวหน้ากลุ่มเบาท์
ลักษณะ/อุปนิสัย
จิน คาริยะ หรือชื่อเดิม คือ "ยูจีน เคอร์เรีย" เป็นชายร่างสูงใหญ่และกำยำ ไว้ผมสั้น  มีผมสีขาว  ที่ใบหน้าของเขามีรอยแผลเป็นจากการถูกฮอลโลว์ทำร้าย  คิ้วกระดก  และมีนัยน์ตาสีแดง  เขาเป็นชายที่มีพลังแข็งแกร่งที่สุดในบรรดาเบาท์  เมื่อก่อนตอนที่คาริยะยังเป็นเด็กเขามีผมและตาสีน้ำตาล  แต่สีผมและตาเปลี่ยนไปเพราะการรวมร่างของเขากับดอลล์ที่ชื่อว่า "เมสเซอร์"
จิน คาริยะ เป็นคนที่มีความรู้เกี่ยวกับโซลโซไซตี้เป็นอย่างดี และรู้จักกับเบียคุยะ  อิจิโกะ  และลูเคียก่อนที่จะพบกันเสียด้วยซ้ำ  แถมยังรู้เรื่องการวัจัยโครงการ "โจไคโช" อีกด้วย  นอกจากนี้เขายังสามารถพูดได้ทั้งภาษาญี่ปุ่นและภาษาเยอรมัน
โตเกียวโมโนเรล
โตเกียวโมโนเรล (Tokyo Monorail) หรือชื่อทางการ โตเกียวโมโนเรลสายท่าอากาศยานฮาเนดะ (Tokyo Monorail Haneda Airport Line) เป็นระบบรถไฟฟ้ารางเดี่ยวเชื่อมต่อระหว่างท่าอากาศยานฮาเนดะ เขตโอตะ กับสถานีฮามามัตสึโจ เขตมินาโตะ กรุงโตเกียว โดยใช้เส้นทางรางรถไฟรางเดี่ยวยกระดับเลียบไปตามชายฝั่งอ่าวโตเกียว ค่าโดยสารตลอดระยะทางทั้งสิ้น 470 เยน
จิน คาริยะ
ประวัติ
คาริยะถูกขับไล่จากโซลโซไซตี้ และหลังจากนั้นเขาก็มาอยู่ที่โลกมนุษย์โดยอาศัยอยู่ในถ้ำแห่งหนึ่ง  โดยตอนที่หนีออกจากโซลโซไซตี้  เขาได้รับความช่วยเหลือจากอดีตลูกน้องอุราฮาระที่ชื่อว่า "รันทาโอะ" หนึ่งในกลุ่มผู้วิจัยและพัฒนาเบาท์ก่อนที่รันทาโอะจะให้คาริยะหนีไป  โดยเธอได้ให้ดอลล์ที่ชื่อว่า "เมสเซอร์" ให้กับคาริยะมาด้วย  คาริยะเลยมาสู้กับฮอลโล่ว์ที่โลกมนุษย์  โดยกินวิญญาณฮอลโลว์และวิญญาณมนุษย์  และพัฒนาตัวเองให้เก่งขึ้นเพื่อที่จะกลับมาแก้แค้นเหล่ายมทูต  โดยการกลับมาทำลายโซลโซไซตี้ให้เป็นจุล  เพื่อที่จะเริ่มแผนการทำลายล้างโซลโซไซตี้  คาริยะได้เข้าไปทำร้ายรันทาโอะ  แต่อิชิดะช่วยรันทาโอะไว้ทัน  และได้พบกับอิจิโกะเป็นครั้งที่ 2 เป็นการสู้กันอย่างดุเดือดตัวต่อตัว  โดยมีโยรุอิจิ  เบียคุยะ  และเพื่อนๆของอิจิโกะคอยยืนดูอยู่ห่างๆ  คาริยะรู้ถึงเรื่องราวเมื่อครั้งอดีตเกี่ยวกับโซลโซไซตี้ที่ต้องการจะทำลายเขา  เขาจึงโกรธแค้นและหันหลังให้กับโซลโซไซตี้  ผลของการต่อสู้อิจิโกะได้เสมอกับคาริยะ  ทำให้คาริยะกลับใจ  และกลับไปใช้ชีวิตอย่างสงบตามเดิม
โตเกียวโมโนเรล
เปิดให้บริการครั้งแรกในปี ค.ศ. 1964 ปีเดียวกับโอลิมปิกฤดูร้อน 1964 ที่โตเกียว สร้างโดยฮิตาชิโมโนเรล รถในขบวนชุดแรก ๆ ถูกสร้างในญี่ปุ่นจากการออกแบบโดยบริษัทเยอรมัน ALWEG (เป็นแบบเดียวกับที่ใช้กับซีแอตเทิลเซ็นเตอร์โมโนเรล และดิสนีย์แลนด์โมโนเรล) และต่อมาถูกแทนที่ด้วยแบบรุ่นที่ใหม่กว่าในปี 1969, 1977, 1982 และ 1989
จิน คาริยะ
ภาค Bount (เฉพาะอนิเมะ)
คาริยะปรากฏตัวตอนแรกหลังจากที่เรียว อุดากาวะ มือขวาคนสนิทของเขาพาโยชิโนะ ภรรยาของคาริยะกลับมาที่แมนชั่นหลังจากที่เธอได้สู้กับอิจิโกะ เวลาที่เขาอยู่ในแมนชั่นเขาจะทำเป็นไม่รู้จักกับโยชิโนะ  และเขาอาศัยอยู่ที่เมืองคาราคุระเพื่อที่ให้ง่ายต่อการครงอบงำด้วยพลังความมืดที่เขามี
วันถัดมาเขาได้พบเบาท์สองคน คือ โฮและบัน เข้าทำร้ายเพื่อนของอิจิโกะ
หลังจากนั้นคาริยะได้ชักชวนอิชิดะให้ร่วมมือกับพวกเบาท์หลังจากที่โคงะได้จับตัวมา โดยที่คาริยะต้องการอาศัยพลังควินซี่ของอิชิดะในการรุกรานโซลโซตี้  แต่อิชิดะปฏิเสธ  คาริยะจึงจับอิชิดะขังไว้ภายในแมนชั่น
หลังจากนั้นอิจิโกะและเพื่อนได้บุกเข้าไปยังแมนชั่นของคาริยะเพื่อชิงตัวอิชิดะกลับคืนมา เมื่อไปถึงได้พบกับคาริยะและเขาเองได้บอกชื่อของอิจิโกะและลูเคยโดยทั้งๆที่ไม่เคยพบหน้ากับมากก่อน  โดยเรียวได้ขอเลือกสู้กับอิจิโกะ  และในระหว่างที่สู้นั้นเองเรียวได้ขโมยที่ควบคุมเบาท์จากคาริยะ  แต่ปรากฏว่าเขาไม่มีพลังในการควบคุมเหล่าเบาท์ทั้งหมด  คาริยะจึงได้ทำลายดอลล์ของเรียวและทันใดนั้นเองมากิ อิชิโนเสะได้ปลดปล่อยดาบออกมาแล้วฆ่าเรียว  และหลังจากนั้นเองมากิได้เข้ามาเป็นมือขวาคนใหม่ของคาริยะ  มากิได้ท้าสู้กับอิจิโกะแต่ก็ถูกคาริยะขัดขวางและได้ชักชวนอิจิโกะเข้าเป็นพวกเบาท์  แต่อิจิโกะได้ปฏิเสธ  เขาจึงเข้าทำร้ายอิจิโกะ  แต่โชคดีที่อุราฮาร่า, จินตะ, อุรุรุ  และโยรุอิจิเข้ามาช่วยไว้ทันพร้อมกับทำลายแมนชั่นที่คาริยะและพรรคพวกเบาท์อาศัย
ในวันถัดมาคาริยะได้พบกับโยชิโนะที่ซากปรักหักพังของแมนชั่น โดยทั้งคู่ได้พร้อมเข้ารบ  ทันใดนั้นเองคาริยะได้ฆ่าโยชิโนะแล้วเอาวิญญาณของเธอมาสร้างดอลล์ตัวใหม่ที่ชื่อว่า "บิทโตะ"  โดยที่บิทโตะนั้นสามารถกักเก็บวิญญาณมนุษย์ได้  และดูดกลืนพลังเพื่อเพิ่มความแข็งแกร่งให้กับเบาท์  โดยคาริยะได้เรียกรวมพลเหล่าเบาท์ที่ถ้ำแห่งหนึ่ง  ยกเว้นมาบาชิที่ไม่ยอมใช้เครื่องมือนี้  จึงถูกคาริยะเล่นงานแล้วบังคับให้กินวิญญาณมนุษย์
จากนั้นอิจิโกะได้เสาะหาและพบกับถ้ำที่เป็นที่อยู่ของเบาท์ แต่ก็ถูกคาริยะเล่นงาน  คาริยะจึงสั่งการให้พวกเบาท์ไปยังโซลโซไซตี้  แต่อิจิโกะไม่ยอมแพ้จึงได้ปลดปล่อยสวัสดิกะออกมาสู้  แต่ทันใดนั้นเองอิชิดะที่ได้รับพลังควินซี่กลับคืนมาก็เข้ามาช่วยอิจิโกะ  และได้ยิงลูกศรไปยังประตูที่ไปยังโซลโซไซตี้  โดยสร้างความเสียหายให้กับคาริยะที่เข้าไปยังโซลโซไซตี้  แต่ก็ไม่ทันการ  พวกเบาท์ได้เข้าไปยังโซลโซไซตี้เสียแล้ว
หลังจากที่พวกเบาท์ได้เล่นงานยมทูตสองคน คือ อิบะ และโอมาเอะดะจนบาดเจ็บ พวกเบาท์ได้เข้าไปพักยังเขตคุซาจิชิหรือเมืองลูคอนที่ 79 โดยได้เข้าไปยังบ่อนการพนันพร้อมกับทำร้ายผู้คนในเมืองลูคอนที่เป็นปรปักษ์กับเขา  และชักชวนให้ผู้คนที่เหลือเข้าร่วมมือกับเบาท์
เมื่อคาริยะเดินทางมาพบกับคุจิกิ เบียคุยะในป่า โดยที่เขาพยายามจะฆ่าเบียคุยะแต่อิจิโกะเข้ามาพบก่อน  จนกระทั่งรันทาโอะได้เข้ามาขัดขวางและต่อสู้  ซึ่งคาริยะสาบานว่าหลังจากที่ทำลายโซลโซไซตี้จนพินาศแล้วจะฆ่ารันทาโอะทันที  ขณะที่อิจิโกะและเบียคุยะปลดปล่อยสวัสดิกะโคงะได้เข้ามาและพาตัวคาริยะหลบหนีไป
คาริยะและลูกน้องได้อาศัยอยู่ในเขตคุซาจิชิหลังจากที่พบประตูทางเข้าเซย์เรย์เทย์ เขาใช้เครื่องมือเพื่อเพิ่มพลังวิญญาณเพื่อเปิดประตูจนสำเร็จ  แต่สุดท้ายชาวเมืองลูคอนในเขตคุซาจิชิก็ถูกคาริยะสังหารหลังจากได้ช่วยเปิดประตูเข้าไปยังเซย์เรย์เทย์สำเร็จ
จากนั้นคาริยะก็ลอบเข้าไปยังกองงานวิจัยแห่งโซลโซไซตี้เพื่อตามหาโครงการ "โจไคโช" ที่เหล่ายมทูตกำลังค้นคว้า และต้องการนำพลังนั้นมาใช้เพื่อทำลายล้างโซลโซไซตี้ ในขณะที่ส่งกองกำลังเข้าไปทำลายโซลโซไซตี้ โคกะได้มีปากเสียงกับคาริยะ  โดยพูดว่าเขาไม่สามารถเข้าร่วมตามแผนการที่คาริยะตั้งไว้  คาริยะจึงแทงโคกะ  และขอบคุณโคกะที่เป็นทาสรับใช้ของเขาตลอดมา  แล้วคาริยะก็มุ่งหน้าไปที่เซย์เรย์เทย์
Lubaria
Lubaria เป็นสกุลของพืชดอกที่อยู่ในวงศ์ Rutaceae.
ถิ่นกำเนิดของมันคือ คอสตาริกาและเวเนซุเอลา
สปีชีส์ในสกุล ได้แก่:
รางวัลออสการ์ สาขาแต่งหน้ายอดเยี่ยม
รางวัลออสการ์ สาขาแต่งหน้ายอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ รางวัลนี้ได้มีการมอบครั้งแรกในงานประกาศผลรางวัลออสการ์ ครั้งที่ 54 (ปีค.ศ. 1981) ซึ่งก่อนหน้านี้ได้มีการมอบเป็นรางวัลเกียรติยศ คือ ในงานประกาศผลรางวัลออสการ์ ครั้งที่ 37 (ปีค.ศ. 1964) ผู้ได้รางวัล คือ William Tuttle จากภาพยนตร์เรื่อง 7 Faces of Dr. Lao และในงานประกาศผลรางวัลออสการ์ ครั้งที่ 41 (ปีค.ศ. 1968) ผู้ได้รางวัล คือ John Chambers จากภาพยนตร์เรื่อง Planet of the apes
ประเทศมอริเชียสในโอลิมปิกฤดูร้อน 2016
ประเทศมอริเชียส เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติมอริเชียสได้ส่งทีมนักกีฬาที่ผ่านการคัดเลือกทั้งหมด 12 คน เข้าร่วมแข่งขันใน 8 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
อัลละฮ์เซอลามัตกันซุลตันกามี
อัลละฮ์เซอลามัตกันซุลตันกามี (Allah Selamatkan Sultan Kami; ألله سلامتكن سلطان كامي, ) เป็นเพลงประจำรัฐปะหังที่นำมาใช้ใน ค.ศ. 1925 เพลงชาตินี้อิงจากเพลง เปอรังปาฮัง ('สงครามปะหัง') แล้วจัดเรียงใหม่โดยมิสโดโรธี ลิเลียน ซอร์เดอร์ (Miss Dorothy Lilian Sworder) ในเดือนธันวาคม ค.ศ. 1924
การเลือกตั้งทั่วไปในสเปน พ.ศ. 2554
'''การเลือกตั้งทั่วไปในสเปน พ.ศ. 2554''' จัดขึ้นเมื่อวันที่ 20 พฤศจิกายน พ.ศ. 2554 เป็นการเลือกก่อนกำหนดครบวาระ 4 ปี ซึ่งพรรคประชาชนได้จำนวนที่นั่ง 186 ที่นั่งในสภาผู้แทนราษฎรซึ่งมากกว่ากึ่งหนึ่ง ทำให้สามารถจะจัดตั้งรัฐบาลเสียงข้างมากได้นับตั้งแต่พ่ายแพ้การเลือกตั้งเมื่อเดือน พ.ศ. 2547 ส่วนรัฐบาลพรรคแรงงานสังคมนิยมสเปนพ่ายแพ้การเลือกตั้ง ได้ที่นั่งแค่ 110 ที่นั่งเท่านั้น
รายชื่อภาพยนตร์ไทยที่ทำเงินสูงสุดในประเทศไทย
รายชื่อภาพยนตร์ไทยที่ทำเงินสูงสุดในประเทศไทย เป็นรายได้จากบอกซ์ออฟฟิสประเทศไทย เรียงตามรายได้แบบไม่คิดเงินเฟ้อ นับรายได้เฉพาะในเขตกรุงเทพมหานคร ปริมณฑล และจังหวัดเชียงใหม่ เท่านั้น เนื่องจากระบบการฉายภาพยนตร์ในต่างจังหวัด เป็นการขายขาดให้แก่ผู้จัดจำหน่ายภาพยนตร์แต่ละพื้นที่ ซึ่งทำหน้าที่นำภาพยนตร์จากผู้ผลิตไปจัดจำหน่ายต่อเองในต่างจังหวัด โดยใช้วิธีประมูลซื้อภาพยนตร์จากผู้ผลิต ซึ่งราคาจะขึ้นอยู่กับเนื้อหาของภาพยนตร์ และแนวโน้มการทำเงินในพื้นที่นั้น ๆ เมื่อซื้อขายขาดแล้ว รายได้ของผู้ผลิตก็คือเงินที่ได้จากการซื้อขายขาดนั้น ขณะที่รายได้จากการขายตั๋วภาพยนตร์ จะตกเป็นของผู้จัดจำหน่ายภาพยนตร์ไป โดยจะแบ่งกันตามสัดส่วนที่ตกลงกับโรงภาพยนตร์ที่ผู้จัดจำหน่ายภาพยนตร์เอาไปขายให้
ทั้งนี้ ผู้ผลิตอาจทำหน้าที่เป็นผู้จัดจำหน่ายเองก็ได้ โดยตัดบทบาทของพ่อค้าคนกลางออกไป ซึ่งจะส่งผลให้ผู้ผลิตได้รายได้เต็มเม็ดเต็มหน่วยมากกว่า ซึ่งลักษณะนี้จะใช้ในเขตกรุงเทพมหานคร ปริมณฑล และจังหวัดเชียงใหม่ เป็นหลัก โดยผู้ผลิตจะติดต่อกับโรงภาพยนตร์ในพื้นที่โดยตรง และตกลงแบ่งรายได้กันในสัดส่วนที่แน่นอน (ส่วนใหญ่ตกลงแบ่งรายได้กันในอัตราส่วน 50:50) คำนวณจากตั๋วภาพยนตร์ที่ขายได้ ตัวเลขรายได้จะสะท้อนความสำเร็จของภาพยนตร์ได้อย่างแท้จริง แต่ปัญหาคือการติดต่อโดยตรงเป็นการเพิ่มภาระให้กับผู้ผลิตเช่นกัน เพราะนอกจากจะต้องเป็นผู้ติดต่อเอง ผู้ผลิตยังต้องส่งผู้ควบคุมไปตรวจสอบที่โรงภาพยนตร์ว่าขายตั๋วภาพยนตร์ได้ตามจำนวนเงินที่แจ้งมาหรือไม่ ซึ่งผู้ผลิตภาพยนตร์ในประเทศไทยเองไม่ได้มีเงินทุนสูง จึงใช้ระบบติดต่อกันโดยตรงแค่ในเขตกรุงเทพมหานคร ปริมณฑล และจังหวัดเชียงใหม่ เท่านั้น
รายได้ของภาพยนตร์เรื่องหนึ่ง อาจไม่ได้มาจากการขายตั๋วเข้าชมในโรงภาพยนตร์เพียงอย่างเดียว รายได้อื่น ๆ อาจมาจากการขายลิขสิทธิ์ภาพยนตร์ให้กับบริษัทเคเบิลทีวี วิดีโอ วีซีดี ดีวีดี และโทรทัศน์ รวมไปถึงรายได้จากช่องทางอื่นๆ เช่น สปอนเซอร์ สินค้าเมอร์ชั่นไดซ์ เป็นต้น
ขั้นตอนวิธีโฟรเบนีอุส
หรือที่เราเรียกกันว่ารูปแบบที่ทำให้เกิดจุดเอกฐานปกติ(Regular Singular Point) ซึ่งรูปแบบที่หารสมการด้วย z^2ตลอดแล้วจะได้ รูปแบบนี้จะไม่มีผลเฉลยเป็นอนุกรมกำลังทั่วไป
วิธีการ
รูปแบบของผลเฉลยจะพบว่ามี x^rค่าหนึ่งคูณเข้าไปในอนุกรมกำลังทำให้ A_0ไม่ได้เป็นสัมประสิทธิ์ของ x^0 รูปแบบอนุกรมเป็นดังนี้
เมื่อหาอนุพันธ์ของอนุกรมทั้งอันดับหนึ่งและอันดับสองจะได้
เมื่อแทนค่าแล้วจะได้ เมื่อจัดพจน์แล้วเราพบว่าทั้งอนุกรมนี้จะให้คำตอบเท่ากับศูนย์ทุกๆค่า x ดังนั้นสัมประสิทธิ์แต่ละตัวของ x^n จะต้องเป็นศูนย์ด้วย สำหรับส่วนที่เกินขึ้นมานอก \sum เป็นส่วนที่ใช้หาค่า r โดยเฉพาะ โดยการแทนค่าเพื่อหาค่า r ที่ทำให้สัมประสิทธิ์ทุกตัวเป็นศูนย์โดยที่ A_0 ไม่เท่ากับศูนย์ ส่วนใน\sum จะได้ความสัมพันธ์เวียนเกิดซึ่งใช้หา A_n ต่อไป
จู้หรง
จู้หรง หรือ ฉงหลี่  เป็นบุคคลสำคัญในประมวลเรื่องปรัมปราจีนและศาสนาพื้นบ้านจีน ซึ่งตำรา หฺวายหนานจื่อ (淮南子) และตำราปรัญชาของมั่วจื่อ (墨子) กับศิษยานุศิษย์ระบุว่า เป็นเทพเจ้าแห่งไฟและทิศใต้ ตำรา ชานไห่จิง (山海經) ระบุลำดับตระกูลของจู้หรงไว้อีกแบบว่า สืบเชื้อสายจากทั้งจักรพรรดิหยาน (炎帝) และจักรพรรดิหฺวัง (黃帝) แหล่งข้อมูลบางแหล่งแสดงความเกี่ยวข้องของจู้หรงกับปรัมปราจีนสมัยต้นและสมัยดึกดำบรรพ์ เช่น ในเรื่องของนฺหวี่วา (女媧), ก้งกง (共工), และอุทกภัยกุ๋น-ยฺหวี่ (鯀禹治水) เนื่องจากเดิมเชื่อว่าประมวลเรื่องปรัมปราจีนมีเค้ามูลมาจากเหตุการณ์จริงในประวัติศาสตร์อย่างน้อยก็บางส่วน ในการศึกษาวัฒนธรรมจีนแง่ประวัติศาสตร์ จะพบว่า เรื่องราวของบุคคลหลายคนหรือเหตุการณ์หลายเหตุที่เล่าขานสืบต่อกันมายาวนาน มีประเพณีซ้อนกันอยู่ คือ ประเพณีที่นำเสนอแง่มุมประวัติศาสตร์มากกว่า กับประเพณีที่นำเสนอเรื่องปรัมปรามากกว่า กรณีของจู้หรงก็เข้าข่ายนี้ เพราะในเอกสาร ฉื่อจี้ (史記) ของซือหม่า เชียน (司馬遷) จะพบว่า จู้หรงได้รับการพรรณนาดั่งเป็นบุคคลในประวัติศาสตร์ ดำรงตำแหน่งเจ้ากรมไฟ
ว่ากันว่า จู้หรงเป็นบุตรของเกาหยาง (高陽) บ้างเรียก จฺวันซฺวี (顓頊) ซึ่งเป็นเทพเจ้าแห่งท้องฟ้า ขณะที่ฉบับประวัติศาสตร์นั้นนำเสนอว่า จฺวันซฺวีเป็นจักรพรรดิจีน อนึ่ง ยังเชื่อว่า จฺวันซฺวีนี้มีบุตรอีกคน คือ กุ่น (鯀) ผู้เป็นบิดาของต้า-ยฺหวี่ (大禹) ราชตระกูลในราชวงศ์ฉิน (秦) ก็อ้างว่าตนสืบเชื้อสายกษัตริย์ผ่านจฺวันซฺวี (แต่มิได้ผ่านจู้หรง) นอกจากนี้ ยังมีการอ้างว่า จู้หรงเป็นบรรพบุรุษของราชตระกูลแปดสายในรัฐฉู่ (楚)
ลิทเทิลไอแลนด์แอทเพียร์ 55
ตัวสวนตั้งอยู่ในพื้นที่ของเขตมีทแพ็กคิงกับเชลซีในโบโรแมนฮัตตัน สวนริเริ่มก่อสร้างโดยแบรี ดิลเลอร์ และออกแบบโดยบริษัทฮีทเธอร์วิกสตูดิโอของสถาปนิกธอมัส ฮีทเธอร์วิก
พระเจ้าบรมวงศ์เธอ กรมหมื่นอมเรนทรบดินทร์
พระเจ้าบรมวงศ์เธอ กรมหมื่นอมเรนทรบดินทร์ (9 พฤษภาคม พ.ศ. 2358 - 4 กันยายน พ.ศ. 2421) พระนามเดิม หม่อมเจ้าคเนจร ประสูติเมื่อวันอังคาร เดือน 7 ขึ้น 1 ค่ำ ปีกุน สัปตศก จ.ศ. 1177 ตรงกับวันที่ 9 พฤษภาคม พ.ศ. 2358 เป็นพระราชโอรสในพระบาทสมเด็จพระนั่งเกล้าเจ้าอยู่หัว (ขณะยังดำรงพระยศเป็นกรมหมื่นเจษฎาบดินทร์) และเจ้าจอมมารดาน้อยเมือง ทรงเป็นต้นราชสกุลคเนจร
เมื่อพระบิดาครองราชย์แล้วจึงทรงยกขึ้นเป็นพระเจ้าลูกเธอ พระองค์เจ้าคเนจร ถึงวันที่ 19 มิถุนายน พ.ศ. 2388 จึงได้รับโปรดเกล้าฯ สถาปนาเป็นพระเจ้าลูกยาเธอ พระองค์เจ้ากรมหมื่นอมเรนทรบดินทร และโปรดให้กำกับกรมช่างมุก ทรงดูแลการก่อสร้างวัดราชโอรสารามราชวรวิหาร และบูรณะวัดอรุณราชวรารามราชวรมหาวิหาร เป็นต้น